CELEX: C2005/193/52
Language: el
Date: 2005-08-06 00:00:00
Title: Υπόθεση T-197/05: Προσφυγή της Asa Sundholm κατά της Επιτροπής των Ευρωπαϊκών Κοινοτήτων που ασκήθηκε στις 9 Μαΐου 2005

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/31
            
         Προσφυγή της Asa Sundholm κατά της Επιτροπής των Ευρωπαϊκών Κοινοτήτων που ασκήθηκε στις 9 Μαΐου 2005
   (Υπόθεση T-197/05)
   (2005/C 193/52)
   Γλώσσα διαδικασίας: η γαλλική
   Η Asa Sundholm, κάτοικος Βρυξελλών, εκπροσωπούμενη από τους Sébastien Orlandi, Xavier Martin Membiela, Albert Coolen και Etienne Marchal, δικηγόρους, με τόπο επιδόσεων στο Λουξεμβούργο, άσκησε στις 9 Μαΐου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               1.
            
            
               να ακυρώσει την απόφαση της Επιτροπής σχετικά με την κατάρτιση της εκθέσεως για την εξέλιξη της σταδιοδρομίας της προσφεύγουσας για το έτος 2003,
            
         
               2.
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα:
   Προς στήριξη της προσφυγής της, η προσφεύγουσα προβάλλει καταρχάς τις προφανείς ελλείψεις λογικής συνοχής μεταξύ των υπηρεσιακών σημειωμάτων και των σχολίων του κριτή, που συνιστούν παράβαση της υποχρεώσεως αιτιολογίας.
   Η προσφεύγουσα προβάλλει, εξάλλου, προφανές σφάλμα εκτιμήσεως στο μέτρο που της προσάπτεται ότι ζητεί από τους ιεραρχικά προϊσταμένους της διευκρινίσεις ως προς τον τρόπο εκπληρώσεως των καθηκόντων της, χωρίς αυτοί να αποδεικνύουν ότι οι οδηγίες αυτές είχαν καθοριστεί προηγουμένως κατά τρόπο που να μη χρειάζονται διασαφήνιση.
   Η προσφεύγουσα επικαλείται, τέλος, τη φερόμενη προσβολή των δικαιωμάτων άμυνας, προβάλλοντας ότι ο κατ' έφεση κριτής στήριξε την απόφασή του σε νέα στοιχεία χωρίς να της παράσχει τη δυνατότητα να προβάλει την άποψή της.